Li ma kienx għal Mino Raiola, kieku Gianluigi Donnarumma diġá ġedded il-kuntratt ma' Milan – Cristian Zaccardo L-ex difensur ta' AC Milan u l-Italja, Cristian Zaccardo, jemmen li Gianluigi Donnarumma kien ikun diġà estenda l-kuntratt tiegħu mar-Rossoneri kieku ma kienx għal Mino Raiola. Donnarumma se jara l-kuntratt tiegħu jiskadi fl-aħħar tal-istaġun, u huwa diġà ċaħad żewġ offerti mir-Rossoneri. "Gigio jrid jibqa' ma' AC Milan, u jien ċert li kien jaċċetta somma sostanzjali jekk ikollu taħdidiet ma' AC Milan waħdu," qal Zaccardo, rebbieħ tat-Tazza tad-Dinja tal-Italja tal-2006. "Huwa jista' jikseb aktar flus ma' aġent, allura dan huwa wkoll meħtieġ." "Donnarumma huwa l-iktar player importanti ta' Milan. Naf sewwa peress li huwa l-ġar tiegħi. "Ma naħsibx li jimpurtah mill-flus. Huwa jistħoqqlu t-tifħir għax, minkejja dak kollu li għaddej minnu, jibqa' kalm fil-ground. "Din is-sitwazzjoni ma ħallietx impatt fuqu u dan mhux faċli fl-età tiegħu. Ħafna clubs iriduh, u jista' jitlaq bi free transfer. "Bħala partitarju ta' AC Milan, nispera li jibqa', iżda mil-lum, hemm 51% taċ-ċans li jħalli l-club."